b'\n_START_ARTICLE_\nTriumfalni stebri Konstantinopla\n_START_PARAGRAPH_\nAnti\xc4\x8dni triumfalni stebri v Konstantinoplu so bili obele\xc5\xbeniki zmag nad barbarskimi ljudstvi, ki so stali na forumih ob cerkvah in javnih zgradbah mesta._NEWLINE_Stebri so bili monumentalnih razse\xc5\xbenosti, visoki ve\xc4\x8d deset metrov. Najvi\xc5\xa1ji med njimi je Justinijanov steber, ki je bil visok ve\xc4\x8d kot 70 metrov in bil najvi\xc5\xa1ja zgradba v Konstantinoplu grajena iz opeke in pokrita z bronastimi plo\xc5\xa1\xc4\x8dami ter reliefi, na kateri je postavljen kip cesarja Justinijana._NEWLINE_Na vrhu manj\xc5\xa1ih stebrov, ki jih je bilo v mestu na stotine, so stali kipi bo\xc5\xbeanstev ali dostojanstvenikov (dignitatov) ter senatorjev. Pogosto so vrhove stebrov okra\xc5\xa1evali tudi z zlatimi kri\xc5\xbei. Arhitekturni vpliv triumfalnega stebra na podobo dana\xc5\xa1njega Istanbula je klju\xc4\x8den, saj so omenjeni stebri, ki so stali na forumih (trgih) ob cerkvah in javnih zgradbah, slu\xc5\xbeili kot visoki stolpasti podstavki za kri\xc5\xbee, in s tem vplivali na razvoj kasnej\xc5\xa1ega osmanskega minareta, ki obdaja \xc5\xa1tevilne istanbulske mo\xc5\xa1eje.'